als_Latn dik_Latn sag_Latn
Prishtinë, 6 nëntor 2014 – VLAN pritet të tërhiqet nga posti i krye parlamentarit. Këtë mund ta bëjë nesër, pas një takimi që mund të kenë liderët e Lidhjes Demokratike të Kosovës, të Aleancës për Ardhmërinë e Kosovës, Lëvizjes Vetëvendosje e të Nismës për Kosovën.
Një burim brenda VLAN-it i ka thënë portalit Koha.net në kushte anonimiteti se VLAN-i është i interesuar që të zhbllokojë ngërçin politik, duke lëshuar pe nga pozita e të parit të Kuvendit të Kosovës.
Ndërkohë, në Interaktiv të KTV-së, deputeti i Kuvendit të Kosovës, nga radhët e Nismës për Kosovën, Zafir Berisha, paralajmëroi se brenda 2-3 ditësh mund të ndodh zhbllokimi. Ai ka thënë se PDK-së duhet lënë krye parlamentari, të cilin ai e ka quajtur “ciceron”, ndërsa ka thënë se mes Isa Mustafës dhe Ramush Haradinajt duhet të gjendet një zgjidhje për postin e kryeministrit me rotacion.
Kujtojmë se kreu i Lidhjes Demokratike, Isa Mustafa dhe ai i Aleancës për Ardhmërinë e Kosovës, Ramush Haradinaj, kanë takuar sonte vonë sërish presidenten e Kosovës Atifete Jahjaga. Jozyrtarisht mësohet se ata kanë kërkuar garanci nga Presidentja se herën e dytë do t’u takojë atyre e drejta për të formuar Qeverinë, pasi mundësinë e parë ta ketë shteruar PDK-ja e Thaçit. Një gjë të tillë nuk e kanë marrë nga Presidentja Jahjaga. /Koha/
als_Latn als_Latn als_Latn als_Latn